ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่องหลักเกณฑ์วิธีการและเงื่อนไขในการเรียกร้องค่าสินไหมทดแทนในกรณีเกิดเหตุฉุกเฉินหรือจำเป็นพ.ศ. ๒๕๕๙ โดยที่เป็นการสมควรกำหนดหลักเกณฑ์และวิธีปฏิบัติเพื่อกำหนดแนวทาง วิธีการคุ้มครองผู้สั่งการ และผู้ปฏิบัติงานและผู้รับใบอนุญาตในกรณีการสั่งการเหตุฉุกเฉินด้านพลังงานอาศัยอำนาจตามความในมาตรา๑๒๖ แห่งพระราชบัญญัติการประกอบกิจการพลังงาน พ.ศ. ๒๕๕๐ คณะกรรมการกำกับกิจการพลังงานจึงออกประกาศไว้ดังต่อไปนี้ข้อ๑ ประกาศนี้เรียกว่า ประกาศคณะกรรมการกำกับกิจการพลังงานเรื่อง หลักเกณฑ์ วิธีการและเงื่อนไขในการเรียกร้องค่าสินไหมทดแทนในกรณีเกิดเหตุฉุกเฉินหรือจำเป็นพ.ศ. ๒๕๕๙ข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้ผู้รับใบอนุญาต หมายความว่าผู้ที่ได้รับใบอนุญาตประกอบกิจการพลังงานตามพระราชบัญญัติการประกอบกิจการพลังงานพ.ศ. ๒๕๕๐เหตุฉุกเฉิน หมายความว่า เหตุใด ๆอันอาจเกิดขึ้นหรือเกิดขึ้นและคาดหมายได้ว่าเหตุดังกล่าวอาจจะก่อให้เกิดความเสียหายในชีวิต ทรัพย์สิน สิทธิหรือเสรีภาพของประชาชนและให้หมายถึงสาธารณภัยต่าง ๆ ตามกฎหมายว่าด้วยป้องกันและบรรเทาสาธารณภัยด้วยหน่วยงานของรัฐ หมายความว่า การไฟฟ้านครหลวงหรือการไฟฟ้าส่วนภูมิภาค หรือการไฟฟ้าฝ่ายผลิตแห่งประเทศไทย หรือ บริษัท ปตท.จำกัด (มหาชน) หรือกระทรวงกลาโหมพนักงานเจ้าหน้าที่ หมายความว่าพนักงานเจ้าหน้าที่ของสำนักงานคณะกรรมการกำกับกิจการพลังงานค่าสินไหมทดแทน หมายความว่าการชดใช้ความเสียหายที่เกิดจากการทำตามคำสั่งในประกาศนี้คณะกรรมการ หมายความว่าคณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานข้อ๔ กรณีมีเหตุฉุกเฉินหรือมีความจำเป็นเพื่อความมั่นคงของประเทศ หรือเสถียรภาพทางเศรษฐกิจหรือเพื่อป้องกันประโยชน์สาธารณะ หรือเพื่อรักษาความสงบเรียบร้อยของประชาชนคณะกรรมการอาจมอบหมายหรือมีคำสั่งให้หน่วยงานของรัฐหรือพนักงานเจ้าหน้าที่เข้าครอบครองหรือใช้อุปกรณ์และเครื่องมือต่างๆ ของผู้รับใบอนุญาตเพื่อดำเนินการหรือสั่งให้ผู้รับใบอนุญาตหรือพนักงานของผู้รับใบอนุญาตกระทำการอย่างหนึ่งอย่างใดได้จนกว่าเหตุฉุกเฉินหรือจำเป็นนั้นจะสิ้นสุดลงโดยมีคำสั่งให้กระทำการ ดังต่อไปนี้(๑)เดินเครื่องจักรหรืออุปกรณ์ที่เกี่ยวข้องกับการให้บริการพลังงาน(๒)พักหรือหยุดการให้บริการพลังงาน(๓)เคลื่อนย้ายอุปกรณ์และเครื่องมือต่าง ๆ ของผู้รับใบอนุญาตหรือกระทำการอื่นใดเพื่อบรรเทาความเสียหายที่อาจเกิดขึ้น(๔)กระทำการตามที่เห็นสมควรข้อ๕หน่วยงานของรัฐหรือพนักงานเจ้าหน้าที่จะต้องใช้ความระมัดระวังเพื่อสงวนทรัพย์สินของผู้รับใบอนุญาตเหมือนเช่นผู้ประกอบกิจการพลังงานหรือผู้มีวิชาชีพเช่นนั้นจะพึงปฏิบัติข้อ๖ ในการดำเนินการตามข้อ ๔หากเกิดความเสียหายแก่ผู้รับใบอนุญาตให้ผู้รับใบอนุญาตมีสิทธิเรียกร้องค่าสินไหมทดแทนสำหรับความเสียหายจากสำนักงานกกพ. โดยยื่นเอกสารต่อสำนักงาน กกพ. ภายในสามสิบวันนับแต่เกิดเหตุได้ดังนี้(๑)ความเสียหายของเครื่องจักรและอุปกรณ์ที่เกี่ยวข้อง(๒)ความเสียหายของทรัพย์สินของผู้รับใบอนุญาตทั้งนี้การคำนวณค่าสินไหมทดแทนให้คำนึงถึงประเภท สภาพลักษณะการใช้งานของทรัพย์สินที่เสียหาย ราคาแห่งมูลค่าประกันภัยราคาของทรัพย์สินที่มีสภาพคล้ายคลึงกัน และปัจจัยอย่างอื่นที่เกี่ยวข้องข้อ ๗กรณีสำนักงาน กกพ.มีคำสั่งชดใช้ค่าสินไหมทดแทนให้แก่ผู้รับใบอนุญาตที่ได้รับความเสียหายหากผู้รับใบอนุญาตไม่เห็นด้วยกับจำนวนค่าสินไหมทดแทนดังกล่าวอาจยื่นอุทธรณ์ต่อคณะกรรมการภายในสามสิบวันนับแต่ได้รับแจ้งค่าสินไหมทดแทนข้อ๘ ในกรณีที่สำนักงาน กกพ.ต้องรับผิดชดใช้ค่าสินไหมทดแทนให้แก่ผู้รับใบอนุญาตจากการที่หน่วยงานของรัฐหรือพนักงานเจ้าหน้าที่กระทำการตามคำสั่งของคณะกรรมการให้สำนักงานกกพ. มีสิทธิเรียกให้หน่วยงานของรัฐหรือพนักงานเจ้าหน้าที่ชดใช้ค่าสินไหมทดแทนดังกล่าวให้แก่สำนักงานกกพ. ได้ ถ้าพิสูจน์ได้ว่าเป็นการกระทำการด้วยความจงใจหรือประมาทเลินเล่ออย่างร้ายแรงข้อ๙ให้ประธานกรรมการกำกับกิจการพลังงานเป็นผู้รักษาการตามระเบียบนี้และให้คณะกรรมการเป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้ประกาศ ณ วันที่ ๓๐กันยายน พ.ศ. ๒๕๕๙พรเทพ ธัญญพงศ์ชัยประธานกรรมการกำกับกิจการพลังงานชนิกา/ปริยานุช/จัดทำ๒๐ ตุลาคม ๒๕๕๙นุสรา/ตรวจ๖ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๓๙ ง/หน้า ๑๐/๑๘ ตุลาคม ๒๕๕๙